Folketing
2000-05-05

Vi kan bruge dem mere målrettet til at fremme specielle miljømæssige formål; det kan være nedbringelse af affaldsmængderne, genanvendelse eller valg af miljøvenlige materialer. Hvad angår arbejdsmiljøet, skal man være opmærksom på, at en meget høj grad af sortering er nødvendig for at opnå en tilfredsstillende genanvendelse. De systemer, der indsamler blandet emballageaffald for husholdningerne, er altså nødt til at sikre en eftersortering af affaldet, hvis det ikke skal brændes. Den eftersortering foregår typisk manuelt. Jeg behøver vel dårligt at sige, at det måske er de mest rædselsfulde job, man næsten kan forestille sig. Selv om regeringen afviser at støtte forslaget, er jeg, som jeg sagde til at begynde med, meget parat til at benytte anledningen til at diskutere en finjustering af den danske model dér, hvor det er nødvendigt. Vi er hele tiden interesserede i og optagede af at gøre tingene bedre. Det er ikke nogen hemmelighed, at vi ikke er nået så langt med genanvendelse af plastemballager, som vi gerne ville være. Det har jeg bl.a.